Relazzjoni ma' Ġesù – Ġesù jitkellem magħna Il-Mulej li jitkellem fil-ħajja tagħna…b'mod normali mingħajr trombi: Jistedinna biex nimxu warajh: bil-persuni li niltaqgħu magħhom, bil-Bibbja li hija l-kelma tiegħu bit-talb personali tagħna bl-ewkaristija bis-sagramenti b'mod qawwi fis-sagrament tar-rikonċiljazzjoni jitkellem bl-esperjenzi tagħna, jitkellem fil-ferħ tagħna, fit-tama, fil-ħolm, fil-qadi tagħna jitkellem fil-mumenti ta' dlam, diffikultajiet, qtigħ ta' qalb Nirriflettu: aħna kif nitkellmu miegĦu? Kemm nagħtu kas ta' dawn il-mumenti li fihom jitkellem il-Mulej fil-ħajja tagħna? Nixtieq niltaqa' iktar miegĦu? Ġesù isejjaħ u jistieden għal relazzjoni personali u profonda – Ejjew warajja . Ma jippreżentalhomx xi sett regoli, xi programm jew xi katekeżi…imma jistedinhom biex b'mod mill-aktar sempliċi jimxu warajH. Jistedinhom biex jaqsmu miegħu ħajjithom – dak ifisser li ssir tafu, il-ħajja tiegħi naraha fid-dawl tal-preżenza tiegĦu. Bidliet fil-ħajja F'din is-silta naraw diversi bidliet li jseħħu: Bidla tal-post – Ġesù jagħżel li jmur joqgħod Kafarnahum, post li jagħtih sigurtà u faċilità fil-missjoni tiegĦu. Liema huwa l-post tiegħi li nixtieq nibdel f'ħajti? Bidla fil-missjoni – Ġesù li jkun ċar fil-missjoni tiegħu: jibda jxandar is-Saltna tas-smewwiet. Liema kienu dawk il-mumenti li tqishom bħala turning points fil-ħajja tiegħek? Minn meta ħassejt li ħajtek bdiet tagħmel iktar sens? Bidla fl-attitudni/perspettiva ta' kif iwassal min hu Alla – minn Alla tal-biża għal Alla mimli mħabba. Meta smajt dak il-leħen f'ħajtek – Alla li jħobbok? X'kien ifisser għalik? X'bidla ħalla fik? Min hu Alla għalik? Bidla fix-xogħol tal-aħwa Xmun u Indri flimkien ma' Ġakbu ta' Żebedew u ħuh Ġwanni. Ftakar f'xi esperjenzi li fihom kont involut/a f'xi proġett kbir, jew f'xi missjoni partikolari li ħalliet esperjenza sabiħa fik u fl-oħrajn. Tixtieq terġa' tieħu sehem f'xi ħaġa oħra simili? Liema missjoni taħseb li qiegħed isejjaħlek għaliha? Bidla fil-prioritajiet tal-ħajja – iħallu kollox u jimxu warajH. X'tixtieq tħalli biex timxi warajH? X'inhu jżommok lura minn dan il-pass? Tixtieq tkun ħieles? Fil-vanġelu skont San Ġwann, l-ewwel ħaġa li bniedem jgħid titpoġġa fuq ix-xufftejn ta' Ġwanni l-Battista: Araw il-Ħaruf t'Alla. Niftakru fis-sagriffiċju tal-Ħaruf u tal-Passover (il-festa li timmarka l-ħelsien ta' Iżrael). Li nkunu ħielsa hija esperjenza qawwija, u tirrifletti kif jien nesperjenza l-ħelsien fi Kristu. Min xiex jien meħlus? (eż mill-biża tal-mewt, mir-riskju tal-absurdita, mid-dnub, mid-direzzjoni ħażina fil-ħajja). U iktar minnhekk, għal xiex jien ġejt meħlus? U x'inhuma l-konvinzjonijiet tiegħi li nkun mibgħut u min bagħatni? Hawnhekk naraw lil Ġesù għandu missjoni ċara. Ġ ie fid-dinja b'missjoni ċara. U x'inhi din il-missjoni? Li jeħlisha mill-jasar tad-dnub, billi jitgħabba bil-ħtijiet tal-ġens uman. Bl-imħabba. M'hemmx mod ieħor kif tirbaħ il-ħażen u d-dnub jekk mhux bl-imħabba li twassal għall-għotja tal-ħajja għall-oħrajn. Hu il-veru ħaruf tal-Għid, li jogħdos fix-xmara tad-dnub tagħna, biex isaffina. Ġesu' qatt ma waqaf ikun ħaruf: ħelu, tajjeb, mimli bl-imħabba, qrib iż-żgħar, qrib il-fqar. Hemm kien, fost in-nies, ifejjaq lil kulħadd, jgħallem, jitlob. Ġesu' huwa tassew bla forza, bħal ħaruf. Imma kellu l-qawwa li jġorr fuq spallejh id-dnubiet kollha tagħna, kollha. Xi jfisser għalina, illum, li tkun dixxiplu ta' Ġesù Ħaruf ta' Alla? Aħna l-insara għandna nagħmlu dan: inpoġġu l-innoċenza flok il-ħażen, l-imħabba flok il-qawwa, l-umiltà flok is-suppervja, il-qadi flok il-popolarità . Li nkunu dixxipli tal-Ħaruf ifisser li ma ngħixux qisna belt taħt assedju, imma bħala belt li tinsab fuq l-għolja, miftuħa, li tilqa' lil kulħadd, li tgħin lil kulħadd. Ifisser li m'għandniex nadottaw imġieba magħluqa, imma li nwasslu l-Vanġelu lil kulħadd, u billi nixhdu bil-ħajja tagħna li l-mixi wara Ġesù jagħmilna aktar ħielsa u aktar ferħanin. Ġesu qatt ma jiddisappuntana. Din hija x-xhieda ta' Ġwanni: Ġesu', dak li hu tajjeb, ħelu, li jtemm ħajtu bħal ħaruf, maqtul. Mingħajr ma jgħajjat. Huwa ġie biex isalvana, biex ineħħi d-dnub. Id-dnub tiegħi, tiegħek, u dak tad-dinja: kollha, kollha. U issa nistedinkom biex tagħmlu xi ħaġa: ejjew ngħalqu għajnejna, nimmaġinaw dik ix-xena hemm, fuq xatt ix-xmara, Ġwanni qed jgħammed u Ġesù għaddej. U nisimgħu leħen Ġwanni: "Dan hu l-Ħaruf t'Alla li jneħħi d-dnub tad-dinja". Inħarsu lejn Ġesù u fis-skiet, kull wieħed u waħda minna, jgħid xi ħaġa minn qalbu lil Ġesu'. Is-sejħa biex inkunu qaddisin San Pawl fi-tieni qari jħeġġiġna li kulħadd imsejjaħ għall-qdusija, kulħadd imsejjaħ biex jara naqra iktar, tħares fil-bogħod. M'hemmx dak u l-ieħor, kollha kemm aħna mistednin għal ħwejjeġ kbar, ħwejjeġ/esperjenzi li ma jħalluniex naraw biss il-kumditajiet tagħna. Mhux daqshekk biss! Is-'sufan' mhux tajjeb għalina l-insara. Is-sufan huma l-kumditajiet tiegħi, dawk l-affarijiet li jagħmluni safe, dawk il-persuni li magħhom inħossni komdu għax huma inqas minni, Il-profeta Iżaija iħeġġiġna biex inkunu dawl għal ġnus. Biex inkunu dawl irridu nieħdu d-dawl aħna l-ewwel imbagħad ngħadduh lil oħrajn. Illum huwa l-mument opportun li naraw f'ħajjitna f'hiex nistgħu nagħmlu pass ieħor, ninfetħu ftit iktar. Tixtieq tgħix komdu fuq is-sufan tara t-TV mingħajr ma tkun ħarist 'il barra u rajt ir-realtà tal-ħajja? Tixtieq tħalli l-ħajja tiegħek fuq l- automatic mingħajr ma jkollok sehem fiha? Tixtieq tħalli lil ħaddieħor jgħidlek kif tgħix? Jew għax l-oħrajn jagħmlu hekk allura jien ukoll nagħmel hekk. Relazzjoni mal-Mulej Fl-evanġelju S. Ġwann jippreżentalna mudell ta' kif inkunu qaddisin fid-dinja tal-lum. Jippreżentalna lil Ġwanni l-Battista, dak li ħejja t-triq għall-Mulej. Fl-ewwel vers nisimgħu lil Ġwanni jgħid: " araw il-Ħaruf ta' Alla, li jneħħi d-dnub tad-dinja…" dan ifisser li lil Ġesù kien jafu u għarrfu. Nistaqsu ftit, aħna kemm nafuh lil Ġesù? Kif qiegħed insir nafu ta' kuljum? Waqt l-ewkaristija qiegħed nimpenja lili nnifsi biex inħallih jidħol fil-ħajja tiegħi u nafdalu kulma għandi f'qalbi? Fil-ħajja, wara li niċċelebra l-ewkaristija kif qiegħed nara lil Kristu f'ħuti? Qiegħed inkun umli biżżejjed biex inkompli niskopri lil Alla fl-oħrajn, fit-tbatijiet, fil-persuni li ngħix magħhom… L-ispirtu s-Santu li rċevejna fil-magħmudija jinsab magħna – il-kelma joqgħod hija rrepetuta darbtejn fi ftit versi fil-Vanġelju tallum u dan jagħmlilna kuraġġ kbir għax nafu li l-Ispirtu t'Alla qiegħed dejjem magħna. X'jag ħ mlek agostinjan? Li n aqd i fejn tkun tridn i l-Knisja biex inwass al i l-messaġġ tal-ferħ tal-Vanġelu. Minn mindu kont tifel dejjem kont mid ħ la tal-patrijiet agostinjani. Trabbejt ħ dejn il-kunvent tal-agostinjani r-Rabat G ħ awdex. Kont abbati u kont nag ħ ti servizz lil komunit à . Wara li spi ċċ ajt l-iskola primarja mort border fil-kulle ġġ Santu Wistin meta kien g ħ adu Ħ al-Tarxien. Wara li spi ċċ ajt il-form 5 d ħ alt novizz u komplejt il-mixja tiegħi fil- ħ ajja reli ġ ju ż a. Għamilt l-ewwel professjoni sempliċi tieg ħ i fis-sena 1960 u ġ ejt ordnat sa ċ erdot fis-sena 1967. Billi trabbejt f`ambjent agostinjan, il-vokazzjoni tiegħi nafha lir-reli ġ ju ż i agostinjani li fihom dejjem sibt g ħ ajnuna u orjentazzjoni rigward il- ħ ajja reli ġ ju ż a. Il-Kariżma agostinjana fid-dinja tal lum Il-kariżma tagħna hi li ngħixu flimkien ruħ waħda u qalb waħda fi Kristu. Nagħtu servizz lill-Knisja kull fejn meħtieġ. Naqdu fejn tkun tridna l-Knisja biex inwasslu l-messaġġ tal-ferħ tal-Vanġelu. Dan, illum isir f`ħafna attivitajiet tal-Ordni tagħna bħal ma huma universitajiet, kulleġġi, ċentri ta formazzjoni u spiritwalità, parroċċi, mat-tfal u żgħażagħ, fil-missjonijiet u f'diversi oqsma oħra ta promozzjoni umana u nisranija. Min hu l-agostinjan g ħ alik? Agostinjan ifisser li inti trid tgħix il-ħajja tieg ħ ek reli ġ ju ż a bba ż ata fuq l-ispiritwalit à agostinjana. Tkun agostinjan illum ifisser li trid tagħmel minn kollox biex tg ħ ix il- ħ ajja tieg ħ ek flimkien ma ' s ħ abek l-o ħ ra reli ġ ju ż i u tg ħ ix f'armonija mal-membri tal-komunit à . U tkun dejjem lest biex taqdi l-missjoni tiegħek fejn ikollha b ż onnok l-Ordni Agostinjan. Nimmaġinaw lilna nfusna fil-preżenza tat-tarbija Ġesù, ta' Marija u Ġużeppi Sorpriża li naraw li ġew rġiel b'apparenza mill-Lvant Meta jaraw lil Ġesù tarbija jinżlu għarkubtejhom – body language Jagħtuh rigali Deheb – għax re Inċens – għax divin Mirra – passjoni Jitkellmu fuq l-istilla u fuq Erodi U mbagħaq jitilqu mhux minn Ġerusalemm Aħna ma għandnix deheb, inċens u mirra – għandna l-imħabba Ġesù li esperjenza kemm l-aċċettazzjoni tal-għorrief u kemm ir-rejection Żewġ attitudnijiet differenti Jfittxu lil Ġesù Magħluqin għal Alla Aħna qegħdin nfittxu u nixtqu nersqu viċin u jekk aħna magħluqin, għinna Mulej biex ninfteħu biex insibuk. U inti tiġi tfittixna. Attitudnijiet differenti Għorrief = Ġenerużi Erodi = selfish, għax ried it-tron għalih – jippretendi li huwa ġust – il-ħsibijiet tiegħu ma kienux dak li qal bil-kliem imma biex jittrikja lill-għorrief. Il-problema kien huwa innifsu. Kien qed jigdeb. Għorrief =tawh rigali Erodi = qatel it-tfal subien taħt is-sentejn Għorrief = kienu lesti li jpoġġu l-enerġija u t-tajjeb fil-ħajja Erodi = ma kienx ferħna Mulej għinna li jkollna attitudni sabiħa lejn il-ħajja, li nagħtu, nieħdu hsieb L-Għorrief kienu mbierka Ngħatatilhom stilla Fid-dlam ta' din id-dinja kollha kemm aħna ngħatatilna għajnuna fil-vjaġġ tagħna Permezz tas-sbuħija, tal-kelma t'Alla, tal-ispirtu Nirringrazzjaw tal-istellel li jagħtina Meta waslu Ġerusalemm, l-istilla ma baqgħatx tidher Staqsew l-għajnuna u l-parir ta' Erodi L-mistoqsija tagħna tkun ta' xhieda għall-oħrajn – għaliex qed nfittxu u ninżlu fil-fond Għal Erodi ħawditu, ngħalaq minflok infetaħ Meta naraw id-dalma madwarna, nafu li Ġesù qiegħed hemm – jkun meħtieġ dawl żgħir bħal ta' kewkba. Imma rridu nfittxu dawk id-dawl żgħir, dik it-tama. Il-Maġi għamlu vjaġġ Ma għamlux biss fil-qalb imma mill-paganiżmu għal qima ta' Ġesù bħala Salvatur Ma kienux Lhud imma persuni li jaqraw l-istilel U dawk li jaqraw l-oroskopju? – Min huwa fil-kontrol tal-ħajja? Vjaġġ twil ta' xi 3 xur – simbolu ta' inward journey li għamlu fil-qalb. Aħna wkoll għandna vjaġġ. Nafdaw fil-ħniena u l-grazzja t'Alla. Għandna fuq il-vjaġġ. Kulħadd jista' jasal għand Ġesù. Ġesù li ġie għall-kulħadd Revelazzjoni u manifestazzjoni Uħud ċaħdu lil Ġesù u lill-Knisja Imma l-maġi huma ta' eżempju għalina. Min ifittex isib, min iħabbat jiftħulu Min jaf kemm-il darba rrepetejna din il-frażi lil xulxin.. probabli l-kuntest ta' din il-frażi jkun meta xi ħadd ikun qiegħed jgħejja jfittex jew ikollu bżonn kuraġġ biex ikompli jfittex.. jew forsi qaluha lilna! L-istess ħaġa ġralhom il-maġi fil-festa tal-lum. Pero bid-differenza li l-maġi komplew ifittxu biex sa fl-aħħar sabu lil Ġesu u "mtlew b'ferħ kbir, inxteħtu fl-art iqimuh, fetħu t-teżori tagħhom u offrewlu r-rigali " 3 Kelmiet li għinuna fir-riflessjoni tagħna huma: dija, aħwa u tfittxija Fl-ewwel qari il-profeta Iżaija qiegħed iħeġġiġna u jinkuraġġina biex nħallu lil wiċċna jiddi bil-ferħ , ferħ li ma jispiċċa qatt. Jekk inħarsu ftit lejn il-kelma "jiddi" naraw li hija repetuta diversi drabi u dan ifisser li il-ħajja tagħna trid tkun waħda li tiddi bil-ferħ. Mhux qed ngħid li nkunu dejjem ferħanin għaliex impossibli imma li jkolna l-ferħ f'qalbna.. bħala meta il-baħar fil-maltemp ikollu l-wiċċ imċafċaf u mqalleb imma isfel ikun kalm. Il-Papa Franġisku diversi drabi fil-messaġġi tiegħu isemmi li aħna l-Insara għandna nkunu nies ferħana għax Kristu qiegħed dejjem magħna u lest li jiftħilna l-bieb. Fit-tieni qari San Pawl qiegħed jistieden lil Komunita' ta' Efesu u llum lilna ukoll biex din l-aħbar it-tajba li hija l-ferħ tal-fidi tagħna ma nżommuhiex għalina biss imma naqsmuha ma' kulħadd. Għalhekk qiegħed ifakkarna sabiex ma nkunux persuni li naqtgħu għad-dritt u ngħidu fuq in-nies. Ma nħarsux lejn l-oħrajn bħala inqas importanti minni, iżda fuq kollox inqisu lil xulxin bħala aħwa għax aħna għandna lkoll l-istess Missier. Fl-evanġelju San Mattew jippreżentalna tlett tipi ta' persunaġġi: Maġi, Erodi u Qassisin, kollha b'atteġġjament differenti. Nafu x'tip ta' bniedem kien dan Erodi. Biex ma jitlifx il-poter qered it-trabi kollha subien minn sentejn l'isfel. Erodi kien beżżiegħ, beżgħa li dan it-tfajjel ta' Betlem ser jeħodlu postu. Malli jisma li twieled Sultan jitħawwad, ġabar il-Kittieba u l-Qassisin il-kbar u tkixxef mingħandhom x'kienet dil-biċċa xogħol ! Erodi jirrapreżenta lil min jitfixkel minħabba Ġesu', min jaħseb li Ġesu' jrid jeħodlu xi ħaġa. Iva Ġesu' lil Erodi ried jeħodlu xi ħaġa : l-eġoiżmu tiegħu ! Erodi jasal iqarraq biex ma jitlifx. Erodi jasal joqtol biex ma jitlifx. Erodi huwa dak il-miskin li jaħseb li ser jieħu kollox miegħu, li l-poter, il-flus u il-fama huma għal dejjem ! Imbgħad għadna it-tieni kategorija : Il-kittieba u l-qassisin il-kbar . Dawn kienu nies tassew intelliġenti. Huma kienu jafuha sewwa il-Bibbja, u lil Erodi weġbuħ tajjeb. Huma kienu jafu fejn kellu jitwieled il-Messija, esperti wkoll biex juri fejnu, biex jibgħatu lill-oħrajn ħa jiltaqaw miegħu, imma huma ma jmorrux . Kienu qishom is- signs tat-toroq ; juruk fejn trid tmur imma huma ma jiċċaqalqux! Imbgħad għadna lil Maġi . Ovvjament illum dawn huma l-Imgħallmin tagħna. Dawn il-Maġi ma nsibuhomx jitkellmu, it-triq ma jafuhiex eżatt. Il-Maġi prattikament ma jgħidu xejn imma jgħallmuna ħafna b'dak li jagħmlu. Huma ma qagħdux jittrattjienu, telqu kollox , u mxew f'post fejn ma kienux jafu, qalb nies li għalihom kienu barranin. Kieku qagħdu jikkalkulaw x'kien sejjer jiswiehom dak il-vjaġġ, kienu jibqgħu komdi f'posthom fl-Orjent, iħarsu lejk il-kwiekeb u jispjegaw l-istilel lil ħaddieħor forsi! Dawn huma tliet atteġjamenti li lkoll kemm aħna ngħaddu minnhom fil-ħajja tagħna. Min jaf kemm-il darba tfixkilna bħal Erodi fil-ħajja tagħna għax ħassejna li Ġesu jrid jeħodilna xi ħaġa mill-ħajja tagħna… Ġeli nħossu li nafu kollox bħal Qassisin u forsi konna nafu li hemm bżonn t'għajnuna u għażilna li nibqgħu komdi fejn aħna… Għixna ukoll bħalma għixu l-maġi għaliex ppruvajna nifttxu lil Ġesu, fuq kollox dan hu li qegħdin nagħmlu llum għaliex kieku mhux qegħdin hawn żgur… Ejjew inħallu lil Kristu jiddi fuq wiċċna u fil-ħajja tagħna billi nagħtu xhieda tiegħu fil-ħajja tagħna permezz tat-tfittxija bla waqfien. X'jag ħmlek agostinjan? L-idejal li 48 sena ilu l-Mulej sejjaħli għalih mingħajr ma kont naf x'inhu u li tul is-snin inħoss li kien dejjem Hu li sawwarni sabiex inħaddnu u ngħixu aħjar dejjem iktar. K if tara l-kariżma agostinjana fid-dinja tal-lum? Diffiċli tfissru kunċett bħal dan sakemm ma tridx li tispiċċa titħaddet dwar xi ħaġa li postha jkun ġewwa mużew u imgeżwra tajjeb f'bozza tal-kristall! Din teħtieġ li tinqara u tingħarbel minn żmien għal żmien fid-dawl tas-sejħat ta'xhieda fil-Knisja Universali, f'qadi tal-ħtieġijiet lokali ta' fejn tingħix din il-kariżma, u fid-dawl ta' dak li l-Ordni, kif ukoll il-Provinċja, jimmiraw għalih. M in hu l- agostinjan għalik? Iktar milli xi ħaġa ta' għarfien ta' xi identita' partikulari u esklussiva, jiena nemmen li l-Agostinjan illum għandu jkun bniedem t'Alla, dejjem lest li jgħarrex possibiltajiet ta' kif jista' jdakkar f'oħrajn b'dak li huwa jħoss u jifhem li jista' jagħti, jqanqal u jbiddel madwaru fi ħdan kull għamla ta' komunità (mhux kunvent biss!) li fiha jkun jinsab jaħdem. F'din ix-xhieda u ħidma jiftakar li hemm ir-riskju mhux ċkejken, u bi dritt, li jaf jiġi hu wkoll magħrbul kontinwament, u mitlub jagħti l-għaliex tal-ħajja tiegħu f'kull waqt. Illum qegħdin nagħlqu kapitlu u niftħu ieħor. Ħares lura u rringrazzja lil Alla Ħares 'il quddiem u afda f'Alla Ħares madwarek u aqdi lil Alla Ħares ġo fik u sib lil Alla BARKA Fl-ewwel qari naraw kif il-Lhud ifakkru r-relazzjoni tagħhom mal-Mulej għaliex jiftakru li l-Mulej ibierikhom, jixħet id-djia ta' wiċċu fuqhom u jimlihom bl-imħabba. Din hija l-istedina li l-Mulej qiegħed jagħmlilna llum fl-aħħar/bidu tas-sena.. biex nħalluh fiċ-ċentru ta' ħajjitna. Nirringrazzjawh ta' kull ma jagħmel magħna u nħalluh jgħix magħna fil-ħajja tagħna. Ir-rgħajja huma l-protagonisti tal-Evanġelju tallum.. u għaliex? Ir-rgħajja infatti kienu meqjusa bħala l-aħħar nies fis-soċjeta', l-imwarrbin, ħadd ma jrid jaf bihom..anke għax kienu jkunu mal-annimali u kienu meqjusin bħala imniġġsa… imma fuq kollox kienu nies li mimlijin entużjażmu marru jżuru lil Ġesu' għaliex ma kienux mimlija bihom infushom.. L-entużjażmu tiegħi għall-ħajja għadu hemm? L-entużjażmu għall-ġdid, għal kapitlu ieħor, għal sena oħra, għal esperjenzi ġodda… Hemm affarijiet li huma taħt il-kontroll tagħna..għalhekk hija d-deċiżjoni tagħna jekk nagħmlux sena pożittiva.. li tkun pozittiv ma jfissirx li tkun qiegħed tgħix fis-sħab jew inkella il-ħin kollu tidħak għaliex lkoll nafu li l-ħajja mhux kollha affarijiet sbieħ iżda d-differenza narawha biss meta npoġġu kollox f'riġlejn il-Mulej u bħal Marija nagħrfu nqiegħdu kollox quddiemu. Kellhom qalb umli li setgħet tilqa' din l-aħbar taċ-ċkejken Ġesu' bil-ferħ.. u aħna kif qegħdin nilqgħu din l-aħbar? Il-Milied sar żmien bħal oħrajn li jgħaddi u jmur bħal ħafna oħrajn? X'ser inħalli f'idejn il-Mulej din is-sena? Marija Omm il-Paci: Din hija l-esperjenza ta' Marija kif naqraw fl-Evanġelju meta "Marija baqgħet tgħożż f'qalbha dawn il-ħwejjeġ kollha u taħseb fuqhom bejnha u bejn ruħha."…fil-lingwa oriġinali (il-Grieg) il-kelma li tintuża biex tesprimi li qagħdet taħseb fuqhom hija "ġabet il-ħsibijiet tagħha flimkien" (symballon) – għalhekk l-istedina ta' Marija hija biex nagħrfu naħsbu fl-esperjenzi tal-ħajja tagħna fid-dawl ta' Kristu u għalhekk inpoġġu d-diffikultajiet u x-xewqat tagħna f'riġlejn il-Mulej.. fil-bidu tas-sena. Dan il-ħadd huwa ukoll il-ħadd iddedikat għal paċi fid-dinja. Forsi nistgħu naqgħu fit-tentazzjoni li meta nisimgħu l-kelma Paċi naqtgħu qalbna u ngħidu li ma nistgħu nagħmlu xejn.. hija wisq diffiċli. Il-Papa fil-messaġġ tiegħu għal paċi jgħidilna li l-paċi m'hiex ħolma..hija xi ħaġa possibli.. u dan huwa messaġġ ta' kuraġġ għalina lkoll. Stedina sabiex ma nibqgħux skjavi imma nsiru persuni ħielsa, u fuq kollox neħilsu persuni oħrajn li jinsabu skjavi.. għax aħna lkoll familja waħda. Kif nistgħu nkunu aħna nies ta' paċi? Il-paċi hija reali, jew aħjar tiġa teżisti iżda jonqosna nfittxuha u nħalluha tidħol f'qalbna l-ewwel imbagħad naqsmuha mal-oħrajn.. Jekk il-paċi m'hiex f'qalbi, ma nistax naqsamha mal-oħrajn.. għaliex ħadd ma jista' jaqsam minn dak li m'għandux. Il-paċi ma tibqax biss kelma sabiħa li nużawha f'dawn il-jiem imma tibda' ssir realta' fil-postijiet fejn inkunu; fil-familja, fil-postijiet tax-xogħol, fil-ħsieb tagħna, fit-talb tagħna.. Dan hu l-awgurju ta' sena ġdida, sena li fiha nagħrfu ngħixu l-esperjenzi li ser ngħaddu minnhom lkoll fil-Mulej bħalma Marija għamlet mat-twelid ta' Ġesu'…u dan kollha jgħinna nkunu miftuħa biex inħallu lil Ġesu' jitwieled fina u nsir wiċċ ta' paċi għall-oħrajn. Is-sena t-tajba lil kulħadd. Nibdew sena ġdida b'xewqat sbieħ u tajbin. Nawguraw lil xulxin sena mimlija b'ħafna affarijiet sbieħ, li l-liturġija tal-lum tiġborha f'kelma waħda – BARKIET – Il-Mulej jbierkek, li l-Mulej jimlik bil-barkiet tiegħu matul din is-sena li għadna kif bdejna. U fil-fatt il-qari jurina b'mod konċiż x'tikonsisti din il-barka ta' Alla: li naraw wiċċ Alla u li niltaqgħu miegħu , li ngħixu u nesperimentaw il-ħniena t'Alla , li hija l-imħabba t'Alla, u li din il-barka mhux biss tkun wegħda imma realta, u dan f'Ġesu Kristu , fil-laqgħa tagħna miegħu, u li din hija barka mingħand Alla….il-laqgħa tagħna ma' Ġesu li huwa l-Prinċep tal-Paċi u għalhekk mistiedna li ngħixu fil-paċi. Pero nafu ukoll li mas-sena l-ġdida mhux se jinbidel kollox, u li tant problemi tal-bieraħ se jibqgħu magħna għada wkoll. Allura l-awgurju joħroġ minn tama reali li qed nislet mill-liturġija tal-lum. Huma l-kliem li l-Mulej innifsu talab biex bihom jitbierek il-poplu tiegħu: «Il-Mulej ikun dawl għal wiċċek (…) Il-Mulej idawwar wiċċu lejk» (Numri 6,25-26). Li l-Mulej iqiegħed ħarstu fuqkom u li intom tkunu tistgħu tifirħu għax ta' kuljum, wiċċu mimli ħniena, jiddi aktar mix-xemx, jiżreġ fuqkom mingħajr qatt ma jgħabex! L-iskoperta tal-wiċċ ta' Alla ġġedded il-ħajja. Għax hu Missier innamrat mall-bniedem, li ma jgħejja qatt jerġa' jibda mill-ġdid magħna biex iġeddidna. Il-Mulej għandu paċenzja kbira magħna! Qatt ma jgħejja jerġa' jibda mill-ġdid meta aħna naqgħu. Iżda l-Mulej ma jwiegħedx tibdil maġiku. Hu ma jużax il-bakketta maġika. Iħobb jibdel ir-realtà minn ġewwa, bil-paċenzja u bl-imħabba: jitlob li jidħol f'ħajjitna bid-delikatezza, bħax-xita fil-ħamrija, biex imbagħad tagħti l-frott. Jistennina dejjem, bit-tenerezza. Kull filgħodu mal-qawmien nistgħu ngħidu: "Illum il-Mulej qiegħed idawwalni b'wiċċu". Talba sabiħa li hi realtà. U fl-Evanġelju li għandna kemm smajna naraw ukoll li l-Mulej qiegħed ħarstu ukoll fuq ir-ragħja. Fil-fatt ma kienx rgħaj waħdu, imma kienu rgħajja flimkien u hemmhekk hemm ukoll aspett fratern. Mela l-Mulej mhux biss fuq kull wieħed u waħda minna biss idawwar wiċċu imma wkoll bħala komunità, bħala soċjetà. Xi ġmiel! U r-rgħajja, għalkemm kellhom xi ftit biża, pero għal kelma tal-anġlu qawwew qalbhom, u ma baqgħux fejn kienu..imma kellhom qalb kapaċi li tisma'. U x'għamlu? Ir-rgħajja marru jgħaġġlu , u ma qgħadux jitnikkru…ħaffew il-pass..bdew vjaġġ tal-ħajja…u min jaf kemm qalu f'qalbhom, ħa naraw x'ser insibu…imma kellhom il-kelma tal-anġlu li imlihom bit-tama….u meta waslu SABU lil Marija u Guzeppi u lit-tarbija. Sabu lil Ġesu, l-Prinċep tal-Paċi, l-għajn tal-fraternita tagħhom li kienet taqgħadhom. Mela dawn ir-rgħajja huma bħalna li qegħdin infittxu. Nistgħu quddiem kelma nibqgħu fejn aħna, indifferenti, fuq is-sufan, imma nistgħu ukoll kelma timlina bit-tama u nimxu 'l quddiem biex interrqu f'dan il-vjaġġ ta' tfitxija, persważi li ser nsibu lil Ġesù…insibuh ta' kuljum fl-afffarijiet iż-żgħar. U dan il-kliem ta' tama f'ħajjitna jkun meta xi ħadd jgħinna nqumu, waqt xi qrara, xi mument ta' diffikulta', xi mument ta' biża' u xi ħadd jagħtik u jagħmillek kuraġġ u jakkumpanjak u jkun ħdejk.. Imma mbagħad r-rgħajja meta sabuh għamlu ħaġa. Ma żammewx kollox għalihom…imma ir-rgħajja b' imħabba , u li kienu diġa e sperimentaw din il-fraternita bejniethom u issa bil- laqgħa tagħhom ma' Ġesu, ma żammewx din l-aħbar għalihom, imma marru jxandru l-aħbar sabiħa, jaqsmuha mal-oħrajn, jagħtu x-xhieda tagħha, isebbħu u jfaħħru lil Alla…Mela huma kienu xandara tal-laqgħa tagħhom ma' Ġesù, tal-iskoperta tagħhom ta' Ġesù. Hawn naraw ukoll li l-kelma t'Alla hija ħajja, hija effikaċi, u li sseħħ dejjem. Din hija l-fidi tar-rgħajja.